**Էլիֆ Շաֆաք** (թուրքերեն՝ Elif Şafak, հոկտեմբերի 25, 1971(1971-10-25)[…], Ստրասբուրգ, Ֆրանսիա), թուրքական արմատներով բրիտանացի գրող, էսսեիստ, ակադեմիկոս, հանրային խոսնակ և կանանց իրավունքների ակտիվիստ։ Անգլերենով հրապարակել է անգլիականացած *Էլիֆ Շաֆաք* գրական կեղծանվամբ։

Շաֆաքը դասավանդել է աշխարհի մի շարք համալսարաններում, իսկ վերջերս դասավանդել է Օքսֆորդի Սուրբ Աննայի քոլեջում։

Շաֆաքն ստեղծագործում է թուրքերենով և անգլերենով, հրապարակել է 16 գիրք, որից տասը վեպեր են, ներառյալ «Ստամբուլի բիճը», «Սիրո քառասուն կանոնը» և «Եվայի երեք դուստրերը»։ Նրա գրքերը թարգմանվել են աշխարհի 49 լեզվով և արժանացել են «Արվեստի և գրականության մրցանակ»-ին (ֆր.՝ Ordre des Arts et des Lettres:

2012 թվականին «Անտարես» հրատարակչության կողմից Շաֆաքի «Ստամբուլի բիճը» վեպը հրատարակվել է հայերեն։

Նա կանանց և փոքրամասնությունների իրավունքների ակտիվիստ է, պայքարում է խոսքի ազատության համար։ Նա նաև գրում և խոսում է մի շարք հարցերի վերաբերյալ, ներառյալ համաշխարհային ու մշակութային քաղաքականությունը, Եվրոպայի, Թուրքիայի և Մերձավոր Արևելքի ապագան, ժողովրդավարությունը և բազմակարծությունը։ Նա երկու անգամ եղել է TED-ի համաշխարհային խոսնակ, Դավոսի ստեղծագործական տնտեսության վերաբերյալ Weforum Համաշխարհային օրակարգի խորհրդի անդամ է և ԵՄ արտաքին հարաբերությունների խորհուրդի հիմնադիր անդամ է։ 2017 թվականին «Politico» մեդիա կազմակերպության կողմից դարձել է այն 12 մարդկանցից մեկը, որը «ձեր սրտին կտա մեծ անհրաժեշտության աճ»։

Կենսագրություն
--------------

### Վաղ տարիներ

Էլիֆ Շաֆաքը ծնվել է 1971 թվականի հոկտեմբերի 25-ին դիվանագետների ընտանիքում։ Հայրը փիլիսոփա էր։ Ծնողների ամուսնալուծությունից հետո վերադարձել է Անկարա (Թուրքիա) և ապրել է մոր և տատիկի հետ։ Նա նշել է, որ ոչ լիարժեք ընտանիքում ապրելը բազմաթիվ պատճառներով բարդ է եղել նրա համար, սակայն առանց հայրիշխանության ապրելը իր վրա դրական ազդեցություն է թողել։ Ապրել է Իսպանիայում և Հորդանանում, իսկ ավելի ուշ տեղափոխվել Թուրքիա։ Էլիֆ Շաֆաքը մեծացել է առանց հոր, իսկ իր խորթ եղբայրների հետ առաջին անգամ հանդիպել է, երբ քսան տարեկան էր դառնում։ Պատանեկան տարիներն անցկացրել է Օմանում և Մադրիդում։ Մինչև Միացյալ Թագավորությունում հաստատվելը՝ ապրել է Թուրքիայում։ Ավարտել է Անկարայի Միջին Արևելքի տեխնիկական համալսարանի միջազգային հարաբերությունների ֆակուլտետը և նույն համալսարանի քաղաքագիտության ֆակուլտետում ստացել մագիստրոսի կոչում։ Մեկ տարի վերապատրաստվել է ԱՄՆ-ում, որի արդյունքում դասախոսությունների է հրավիրվել տարբեր համալսարանների կողմից։ Սովորել է նաև Միչիգանի համալսարանում և Արիզոնայի համալսարանի Մերձավոր Արևելքի ուսումնասիրությունների ֆակուլտետում։ Ապրում է Թուրքիայում և ԱՄՆ-ում, գրում է թուրքերենով և անգլերենով։ Շաֆաքն ունի երկու երեխա և ներկայումս ապրում է Լոնդոնում՝ «սրտում պահելով Ստամբուլը»։

2006 թվականին Էլիֆ Շաֆաքը «Ստամբուլի բիճը» վեպի պատճառով երկու անգամ կանգնել է դատարանի առաջ։ Շաֆաքին մեղադրանք էր առաջադրվել 301-րդ հոդվածի համաձայն՝ թրքությունը վիրավորելու համար։ Դատավարության պատճառն այն էր, որ ստեղծագործության հերոսներից մեկն ապացուցում է Առաջին աշխարհամարտի ընթացքում տեղի ունեցած Հայոց ցեղասպանության փաստը։ Ապացույցների անբավարարության պատճառով երկու մեղադրանքներն էլ հանվում են։

Ստեղծագործությունը
------------------

Շաֆաքի գրքերի մեծ մասը սուֆիզմի հետ կապված պատմական վեպեր են։ Գրում է երգեր՝ ռոք-համույթների համար, և աշխատություններ՝ մշակույթի և քաղաքականության թեմաներով։

Գրքերը
------

### Թուրքերենով

* *Kem Gözlere Anadolu* (1994)
* Փինհան/ *Pinhan* (1997, «Սևլանա» մրցանակ)
* Քաղաքի արտացոլանքը/ *Şehrin Aynaları* (1999)
* Մահրամ/ *Mahrem* (2000, Թուրքիայի գրողների միության մրցանակ)
* Լվական ամրոց/ *Bit Palas* (2002)
* Քավարան/ *Araf* (2004)
* *Beşpeşe* (2004)
* *Med-Cezir* (2005)
* *Baba ve Piç* (2006)
* Սև կաթ/ *Siyah Süt* (2007)
* Սեր/ *Aşk* (2009)
* *Kâğıt Helva* (2010)
* *İskender* (2011, Ֆրանսիայի գրախանութների ցանցի *Relay* մրցանակ, 2013)
* *Şemspare* (2012)
* Ստամբուլի բիճը

### Անգլերենով

* *The Saint of Incipient Insanities* (2004)
* *The Bastard of Istanbul* (2006)
* *The Forty Rules of Love* (2010)

### Ռուսերենով

* Սիրո քառասուն կանոն (2012)
* Պատիվ (2014)

Ծանոթագրություններ
------------------

1. 1 2  Internet Speculative Fiction Database — 1995.
2. 1 2  Կերպարվեստի արխիվ — 2003.
3. 1 2  Babelio (ֆր.) — 2007.
4. 1 2 3  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. ↑
6. ↑
7. ↑
8. ↑  «Elif Shafak». *Curtis Brown*. Վերցված է 2018 թ․ մայիսի 17-ին.
9. ↑  Her name is spelled **Shafak** (with the digraph ⟨sh⟩ in place of the ⟨ş⟩) on her books published in English, including the Penguin Books edition of "The Forty Rules of Love."
10. ↑
11. ↑  «Elif Şafak honored at French Embassy». *Hürriyet Daily News*. Վերցված է 2017 թ․ մայիսի 18-ին.
12. ↑  «Elif Shafak's TED Talks». *TED*. TED. Վերցված է 2018 թ․ մայիսի 4-ին.
13. ↑  «World Economic Forum: Elif Shafak». *World Economic Forum*. Վերցված է 2018 թ․ մայիսի 4-ին.
14. ↑  Varadarajan, Tunku (2017 թ․ սեպտեմբերի 2). «12 people who will make 2017 great again (in a good way)». Politico.
15. ↑  Էլիֆ Շաֆաքի անձնական կայքը
16. ↑  Finkel, Andrew. «Portrait of Elif Şafak». *Turkish Cultural Foundation*. Վերցված է 2010 թ․ դեկտեմբերի 10-ին.
17. ↑  Kate, Kellaway (2017 թ․ մայիսի 2). «Elif Shafak: 'When women are divided it is the male status quo that benefits'». The Guardian New Review. Վերցված է 2018 թ․ մայիսի 4-ին.

Արտաքին հղումներ
----------------

* Թուրքիան կոլեկտիվ ամնեզիայի երկիր է. Էլիֆ Շաֆաք

|  |  |
| --- | --- |
|  | Վիքիքաղվածքն ունի նյութեր, որոնք վերաբերում են «Էլիֆ Շաֆաք» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլիֆ Շաֆաք» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · Internet Speculative Fiction Database |
|  |
| Բառարաններ և հանրագիտարաններ | Արմենիապեդիա · Բրոքհաուս · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 18333 · BIBSYS: 8035652 · BNC: a10480249 · BNE: XX4440085 · BNF: 15559724v · CiNii: DA15915057 · CONOR: 117720931 · EGAXA: Balis932996042 · GND: 129079006 · ICCU: RAVV514116 · ISNI: 0000000109801689 · LCCN: n2003028359 · LNB: 000188641 · NDL: 001356759 · NKC: kv2011658643 · NLA: 43669137 · NLG: 202705 · NLP: a0000002529629 · NSK: 000520365 · NTA: 212391070 · NUKAT: n2008045820 · PTBNP: 1601418 · LIBRIS: 296875 · SUDOC: 110340590 · VIAF: 64320935 · WorldCat VIAF: 64320935 |

 |

 |